**Hans Olav Fekjær** (1940–2022) var en norsk psykiater som hadde spilleavhengighet og rus som sitt spesialområde. Han utgav flere bøker innen sitt fagfelt. 

Fekjær ble cand.med. ved Universitetet i Oslo i 1966 og godkjent psykiater i 1974 etter spesialistutdannelse ved Ullevål universitetssykehus og Dikemark sykehus. Han var ansatt som lege i Oslo kommune fra 1968 til 1998, deriblant som overlege ved Miljøetaten og overlege hos Blå Kors Senter fra 1998 til 2006. Fra 2000 hadde han, sammen med psykolog Marianne Hansen, hovedansvaret for en nyopprettet avdeling for behandling av spilleavhengige ved Blå Kors Norge. 

Han var med i styret for Norsk psykiatrisk forening og Norsk forening for rus- og avhengighetsmedisin. I 2000 var han en av initiativtakerne til opprettelsen av Norsk forening for pengespillproblematikk (NPFP) og var foreningens første leder. I studietiden var han formann i Sosialistisk Studentlag i Oslo, Studentenes fellesutvalg i Oslo og Studenttinget i Oslo.

Han utga flere bøker, deriblant *Ny viten om alkohol* (1980), *Alkohol og narkotika, myter og virkelighet* (1987), *Spillegalskap – vår nye landeplage* (2002) og *RUS – bruk, motiver, skader, behandling, forebygging, historikk* (2004)*.* Sistnevnte har vært et sentralt lære- og standardverk innen rusfeltet og kommet i oppdaterte versjoner flere ganger. Han skrev i tillegg kapitler i flere andre bøker.

Fekjær mottok flere priser, deribalt Folkeopplysningsprisen (2002), Scharffenbergprisen og pris fra Fagrådet innen rusfeltet i Norge.

Familie
-------

Fekjær ble gift i 1965 med sosiolog/demograf Turid Noack. Han var far til professor Silje Bringsrud Fekjær og statistiker og forsker Harald Weedon-Fekjær.

Referanser
----------

1. 1 2   Dagsavisen, side(r) 30, urn.nb.no, utgitt 28. februar 1990, besøkt 23. juni 2021[Hentet fra Wikidata]
2. 1 2   www.rusfeltet.no, utgitt 21. april 2022, besøkt 30. juni 2022[Hentet fra Wikidata]
3. 1 2   Våre Minnesider, jolstad.vareminnesider.no, type referanse dødsannonse, besøkt 20. april 2022[Hentet fra Wikidata]
4. ↑   jolstad.vareminnesider.no[Hentet fra Wikidata]
5. ↑  Ingjerd Meen Lorvik og Finn Gyllstrøm: *Hans Olav Fekjær (1940-2022)* - Minneord i Aftenposten 6. mai 2022
6. ↑  *Arbeiderbladet 1962.05.15*. Norge;Oslo;;Oslo;;;;. 1962-05-15. s. 14.
7. ↑  *Arbeiderbladet 1964.02.10*. Norge;Oslo;;Oslo;;;;. 1964-02-10. s. 10.
8. ↑  *Sandefjords Blad 1964.03.02*. Norge;Vestfold og Telemark;;Sandefjord;;;;. 1964-03-02. s. 1.
9. ↑  Hans Olav Fekjær: *Spillegalskap - vår nye landeplage* - Gyldendal 2002. ISBN 82-05-303894
10. ↑  Hans Olav Fekjær: *RUS - motiver, skade, behandling, forebygging, historikk* (Gyldendal Akademiske 2004), ISBN 82-05-33869-8
11. 1 2  Waal, Helge (13. juni 2022). «Hans Olav Fekjær». *Tidsskrift for Den norske legeforening*. ISSN 0029-2001. doi:10.4045/tidsskr.22.0357. Besøkt 30. juni 2022.
12. 1 2  «Hjemmeside til Hans Olav». *www.fekjaer.org*. Besøkt 30. juni 2020.
13. ↑  80 års omtale i Aftenposten 28. februar 2020
14. ↑  «Minneside for Hans Olav Fekjær». *jolstad.vareminnesider.no*. Besøkt 4. mai 2022.

Eksterne lenker
---------------

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |